Document ID: 32014D0120

РЕШЕНИЕ ЗА ИЗПЪЛНЕНИЕ НА КОМИСИЯТА
от 4 март 2014 година
за изготвяне на списъка с инспектори на Съюза съгласно член 79, параграф 1 от Регламент (ЕО) № 1224/2009 на Съвета
(нотифицирано под номер C(2014) 1178)
(2014/120/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално член 79, параграф 1 от него,
като има предвид, че:
(1)
С Регламент (ЕО) № 1224/2009 се създава система на Общността за контрол, инспекции и правоприлагане, с цел да се гарантира спазването на правилата на общата политика в областта на рибарството. В Регламент (ЕО) № 1224/2009 се предвижда възможност инспекторите на Съюза да извършват инспекции в съответствие с посочения регламент във водите на Съюза и на риболовни кораби на Съюза извън водите на Съюза, без да се засяга основната отговорност на крайбрежните държави членки. Списъкът с инспектори на Съюза следва да бъде изготвен в съответствие с процедурата, предвидена в Регламент (ЕО) № 1224/2009.
(2)
В Регламент за изпълнение (ЕС) № 404/2011 на Комисията от 8 април 2011 г. за определяне на подробни правила за прилагането на Регламент (ЕО) № 1224/2009 на Съвета за създаване на система за контрол на Общността за гарантиране на спазването на правилата на общата политика в областта на рибарството (2) се определят подробни правила за прилагането на системата за контрол на Европейския съюз, създадена с Регламент (ЕО) № 1224/2009.
(3)
В Регламент за изпълнение (ЕС) № 404/2011 се предвижда списъкът с инспекторите на Съюза да се приема въз основа на уведомленията на държавите членки и Европейската агенция за контрол на рибарството.
(4)
Първоначалният списък с инспектори на Съюза бе приет с Решение за изпълнение 2011/883/ЕС на Комисията (3). Този списък бе заменен с нов списък на инспектори на Съюза, приет с Решение за изпълнение 2013/174/ЕС на Комисията (4). В член 120 от Регламент за изпълнение (ЕС) № 404/2011 се предвижда след изготвянето на първоначалния списък държавите членки и Европейската агенция за контрол на рибарството да уведомяват Комисията до октомври всяка година за всички изменения в списъка, които желаят да въведат за следващата календарна година, а Комисията да нанася съответните изменения в списъка до 31 декември.
(5)
Някои държави членки нотифицираха пълни списъци със съответните си инспектори. Поради това е целесъобразно да се замени списъкът, изготвен с Решение за изпълнение 2013/174/ЕС, и да се установи в приложението към настоящото решение нов списък с инспектори на Съюза въз основа на тези уведомления и на уведомленията за изменения в първоначалния списък, получени от държавите членки.
(6)
Мерките, предвидени в настоящото решение, са в съответствие със становището на Комитета по рибарство и аквакултури,
ПРИЕ НАСТОЯЩОТО РЕШЕНИЕ:
Член 1
Списъкът с инспекторите на Съюза се съдържа в приложението към настоящото решение.
Член 2
Решение за изпълнение 2013/174/ЕС се отменя.
Член 3
Адресати на настоящото решение са държавите членки.
Съставено в Брюксел на 4 март 2014 година.

Labels: 15
6